Williams FW14 je debitiral na prvi dirki sezone 1991 za Veliko nagrado ZDA, kjer pa sta oba dirkalnika odstopila zaradi mehanskih okvar, kar je povzročalo moštvu težave predvsem na prvih štirih dirkah sezone. Nigel Mansell in Riccardo Patrese sta med sezono dosegla sedem zmag in še devet uvrstitev na stopničke, toda dirkaški naslov je osvojil Ayrton Senna z bolj zanesljivim McLarnom, ki je osvojil tudi konstruktorski naslov prvaka, Williams pa je bil drugi z 125-imi točkami.